
ДО 
ОБЩИНСКИ СЪВЕТ

ГР. ПОМОРИЕ

                ОТНОСНО: Докладна записка с рег. № ОС-240/17.03.2026 г.  за откриване на административно производство за изменение на подробен устройствен план  - план за регулация и застрояване (ПУП - ПРЗ) на част от поземлен имот /ПИ/ с идентификатор 47651.501.560 по кадастрална карта /КК/ на с. Медово, представляващ част от улица с о. т. 103, 104, 142, с цел обособяване на урегулиран поземлен имот (УПИ) с отреждане „за БКТП“ по регулационния план на с. Медово, община Поморие 
УВАЖАЕМИ ГОСПОДИН  ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,            
              Във деловодството на Общински съвет Поморие е внесена докладна записка с изх. рег. № 06-01-58/17.03.2026 г. относно откриване на административно производство за разрешаване изработването на проект за изменение на подробен устройствен план – план за регулация и застрояване (ПУП - ПРЗ) на част от поземлен имот /ПИ/ с идентификатор 47651.501.560 по кадастрална карта /КК/ на с. Медово, представляващ част от улица с о.т. 103, 104 ,142, с който да бъде обособен нов урегулиран поземлен имот (УПИ) с отреждане „за БКТП“. 
Обособяването на отделен имот, с което да бъде отстъпено право на строеж за изграждането на трафопост е от особено важен обществен интерес за жителите на с. Медово. От закъснението на изпълнението на решението, което Общинския съвет ще вземе по тази докладна може да последва значителна или трудно поправима вреда за домакинствата и потребителите на ел. енергия в с. Медово, свързана с поддръжката на електроразпределителната мрежа.
Предвид гореизложеното и във връзка с чл. 60, ал. 1 от Административнопроцесуалния кодекс, предлагам Общински съвет – Поморие да предвиди предварително изпълнение на взетото решение по докладна записка с рег. № ОС-240/17.03.2026 г.  .
               Настоящото писмо да се счита за неразделна част от докладна записка с рег. № ОС-240 от 17.03.2026 г.
С уважение,

ИВАН АЛЕКСИЕВ
Кмет на Община Поморие
Изготвил:
арх. Димитър Алексиев

Начлник-отдел УТООС

